Document ID: 32002R1750

32002R1750
L 264/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО, ЕВРАТОМ) № 1750/2002 НА СЪВЕТА
от 30 септември 2002 година
за изменение на Регламент (ЕИО, Eвратом, ЕОВС) № 260/68 относно установяването на условията и процедурата за прилагането на данъка в полза на Европейските общности
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Eвропейската общност, и по-специално член 291 от него,
като взе предвид Протокола относно привилегиите и имунитетите в Европейските общности, и по-специално член 13 от него,
като взе предвид предложението на Комисията,
като има предвид, че:
(1)
Регламент (ЕИО, Eвратом, EОВС) № 260/68 (1), последно изменен с Регламент (ЕО, EОВС, Eвратом) № 2459/98 (2), следва да бъде изменен, за да се вземе предвид Регламент (EО, Eвратом) № 1746/2002 на Съвета от 30 септември 2002 г. относно въвеждането в контекста на реформата в Комисията на специални мерки за прекратяване служебните правоотношения на длъжностните лица в Европейските общности, назначени на определен пост в Комисията на Европейските общности (3).
(2)
Регламент (ЕИО, Eвратом, EОВС) № 260/68, последно изменен с Регламент (ЕО, ЕОВС, Евратом) № 2459/98, следва да бъде изменен, за да се вземе предвид Регламент (ЕО, Евратом) № 1747/2002 на Съвета от 30 септември 2002 г. относно въвеждането в контекста на модернизацията на институцията на специални мерки за прекратяване служебните правоотношения на длъжностни лица от Европейските общности, назначени на определен пост в Съвета на Европейския съюз (4).
(3)
Регламент (ЕИО, Eвратом, EОВС) № 260/68, последно изменен с Регламент (ЕО, ЕОВС, Евратом) № 2459/98, следва да бъде изменен, за да се вземе предвид Регламент (ЕО, Евратом) № 1748/2002 на Съвета от 30 септември 2002 г. относно въвеждането в контекста на модернизацията на институцията специални мерки за прекратяване на служебното правоотношение на длъжностни лица от Европейските общности, назначени на определен пост в Европейския парламент, и временния персонал в Политическите групи на Европейския парламент (5),
ПРИЕ НАСТОЯЩИЯ РЕГЛАМЕНТ:
Член 1
Следните шестнадесето, седемнадесето и осемнадесето тире се добавят към член 2 от Регламент (ЕИО, Евратом, ЕОВС) № 260/68:
„-
онези, имащи право да получават добавки, предвидени в случаите на прекратяване на служебното правоотношение съгласно член 4 от Регламент (ЕО, Евратом) № 1746/2002,
-
онези, имащи право да получават надбавки, предвидени в случаите на прекратяване на служебното правоотношение съгласно член 4 от Регламент (ЕО, Евратом) № 1747/2002,
-
онези, имащи право да получават надбавки, предвидени в случаите на прекратяване на служебното правоотношение съгласно член 4 от Регламент (ЕО, Евратом) № 1748/2002.“
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент се прилага по отношение на всяко тире, добавено след съответната дата на влизане в сила на всеки регламент, посочен в член 1.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 септември 2002 година.

Labels: 2
15
19